jkorsvik/nowiki_second_scrape_merged huggingface dataset:
HTC Hero

HTC Hero er den tredje mobiltelefonen som blir lansert av HTC innen Android-plattformen. 
HTC kaller Andriodmodellene sine A-serien, der HTC Magic og HTC Dream var de to første. Hero er den første modellen i A-serien med 3,5 mm kontakt for lyd og multitouch skjerm og brukergrensesnittet HTC Sense. Telefonen ble annonsert 24. juni 2009 i London, og lansert i juli 2009.
Telefonen ble etterfulgt av HTC Legend.


== Spesifikasjoner ==
Skjerm: 3,2 tommer
Skjermoppløsning: 320 x 480
Styring: multitouch skjerm, trackball
Batteri: 1350 mAh
Taletid: 470 minutter (GSM) til 420 minutter (WCDMA)
Standbytid: 440 timer (GSM) til 750 timer (WCDMA)
Kamera: 5 megapiksler med autofocus
GPS
Digitalt kompass
528 MHz ARM prosessor
RAM: 288 MB
ROM: 512 MB
microSD minnekort
Operativsystem: Android
Quad band GSM
Wi-Fi (802.11b/g)
Bluetooth 2.0 + EDR og A2DP
Mini USB (HTC ExtUSB)
3.5 mm audio jack, microphone, speaker
G-Sensor
Størrelse: 112 mm (h), 56,2 mm (b) 14,35 mm (d)
Vekt: 135 g med batteri


== Se også ==
HTC Dream
HTC Magic


== Eksterne lenker ==
HTC produktside Arkivert 22. juni 2010 hos Wayback Machine.
Norsk misjon blant hjemløse

Norsk misjon blant hjemløse (opprinnelig Foreningen til Modarbeidelse af Omstreifervæsenet) var en norsk misjonsorganisasjon. Den ble opprettet i 1897 etter initiativ fra sogneprest Jacob Walnum i Bergen. Organisasjonen ble av Kirkedepartementet ilagt arbeidet med assimilering av romanifolket. Misjonen fikk navnet Norsk misjon blant hjemløse i 1935. Utover 1900-tallet fungerte misjonen mer og mer som statens «taterdirektorat» inntil den ble avviklet i 1989. Misjonen drev blant annet barnehjem (hvor den omplasserte reisende-barn), arbeidet for å bosette reisende, samt å kristne folkegruppen. De drev også Svanviken arbeidskoloni, der omstreifer/tater-familier skulle læres opp til å leve som fastboende. Norsk misjon blant hjemløse var også pådrivere for tvangssterilisering av tatere. Organisasjonen er fortsatt som Kirkens Sosialtjeneste.
Interneringen og atskillelsen av taterbarn fra foreldre var et overgrep mot barna det rammet, og i 1998 uttrykte Regjeringen en uforbeholden unnskyldning overfor de rammede.


== Referanser ==
Liste over ordførere i Inderøy

Liste over ordførere i Inderøy begynner i 1838. Inderøy kommune i Nord-Trøndelag ble opprettet ved innføring av formannskapslovene i 1837. Kommunen ble delt i tre i 1907: Inderøy, Røra og Sandvollan. I 1962 ble disse tre slått sammen den nye kommunen Inderøy. Den 1. januar 2012 ble Mosvik og Inderøy kommuner slått sammen til dagens Inderøy kommune.Blant de første ordførerne fantes lavere embetsmenn som fhv lensmenn Lorents Oxaal og løytnant Jørgen Buck, en handelsmann (Lorents D. Muus) og to større brukseiere: Herman Løchen og Ole Richter. Fra 1862 kommer lokale, selveiende gårdbrukere inn på lista med Sivert Bragstad og etterhvert Peter Hægstad. Med J.C. Tiller og Ole Braa kommer Venstre-lærerne inn på lista. Etter dem følger flere gårdbrukere, og Paul Hjulstad ble i 1946 den første ordføreren med arbeiderbakgrunn. Fram til kommunesammenslåingen i 1962 vekslet Venstre og Bondepartiet på å ha ordføreren – stort sett; etter 1962 har Arbeiderpartiet og Senterpartiet vekslet.
Politisk engasjement har gått i arv på mange av gårdene i Inderøy. Ordførerne Sivert Bragstad, Peter Hægstad, Ole Haugum og Hans Melhus har sønner, svigersønner og/eller sønnesønner som også ble ordførere. Sivert Bragstad har flest politiske etterkommere. Den samme tendensen til arvet engasjement sees også i liste over ordførere i Røra.
Karin Kjølmoen ble i 1990 den første kvinnelige ordføreren. Den lengstsittende ordføreren er Kåre Sjøvold med 18 år – dersom man regner med de fire årene som ordfører i Røra kommune før sammenslåingen. Ole Haugum var ordfører i 15 år, og Ole Tronstad i 12 år.
Flere av ordførerne har deltatt i rikspolitikken. Ole Richter og Bjarne Lyngstad var statsråder. Ole Braa, Ole Haugum, Bjarne Lyngstad og Karin Kjølmoen har møtt som stortingsrepresentanter eller vararepresentanter, mens Arild Vist og Karin Kjølmoen har deltatt i regjeringsapparatet som hhv. politisk rådgiver og statssekretær.


== Ordførere 1838–1906 ==


== Ordførere 1907–1961 ==


== Ordførere 1962–2011 ==


== Ordførere etter 2012 ==
For ordførere i gamle Mosvik, se liste over ordførere i Mosvik.


== Referanser ==
Theobald II, greve av Champagne

Theobald av Blois, også kalt for «den store» (fransk Thibaut de Blois, født 1090, død 10. januar 1152), greve av Blois og av Chartres som Theobald IV fra 1102, og var greve av Champagne og Brie som Theobald II fra 1125.
Blant hans besittelser var Auxerre, Maligny, Ervy, Troyes og Châteauvillain som len for hertug Eudes II av Burgund. Han var sønn av Stefan II av Blois og Adela av Normandie, og eldre bror av kong Stefan av England. Selv om han var andre sønn ble Theobald utpekt som etterfølger framfor sin eldre bror Vilhelm.
Han ble gitt landområder i Sulley og giftet bort til en frue ved hans mors hoff. Hans temperament ga ham tidlig problemer, selv i ung alder. Han angrep eller fornærmet biskopen i Chartres femten år gammel og fikk således sin mor til å tenke seg om to ganger før hun forfremmet ham.Theobald hadde ingen slike problemer. Tvert imot fulgte han moren på rundreiser i deres rike ved hundretalls anledninger og etter at hun trakk seg tilbake til Marcigney i 1125 administrerte han familiens eiendommer med stor dyktighet. Adela døde i hennes elskede kloster i 1136, året etter at hennes yngre sønn Stefan ble kronet til konge av England.Kong Ludvig VII av Frankrike ble involvert i en krig med Theobald da han aksepterte at grev Raoul I av Vermandois, og seneschal av Frankrike, skille seg og forviste sin hustru Eléonore av Blois, som var Theobalds søster. Isteden giftet Raoul I seg med Petronilla av Aquitaine, søster av Frankrikes dronning Eleanora av Aquitaine. Krigen som varte i to år (1142–1144) ble preget av at Champagne ble okkupert og herjet av den kongelige hær og ikke minst at byen Vitry ble okkupert. Mange mennesker ble drept da kirken ble brent ned med menigheten innenfor. 
Fransklæreren Pierre Abélard som ble berømt for sin kjærlighetsaffære med sin student Héloïse søkte tilflukt i Champagne under Theobald IIs regime. Han døde i ved Cluny-klosteret i Burgund, et kloster som hadde blitt støttet av Theobald IIs familie i mange år.
I 1123 giftet Theobald II seg med Matilda av Kärnten, datter av Engelbert, hertug av Kärnten. 
Deres barn var

Henry I av Champagne
Theobald V av Blois
Adèle av Champagne, gift med kong Ludvig VII av Frankrike
Isabelle av Champagne, gift med første gang Roger av Apulia (død 1148); og andre gang med William Gouet IV (død 1170)
Marie av Champagne, gift med hertug Eudes II av Burgund, ble abbedisse av Fontevraud-klosteret senere i livet.
Guillaume Hvithånd, 1135-1202, erkebiskop av Reims 1176-1202, Cardinal 1179
Stefan I av Sancerre 1133-1191, greve av Sancerre og korsfarer, døde under beleiringen av Akko
Agnes av Champagne (død 1207), Dame de Ligny, gift med Renaut II av Bar (død 1170).
Margaret av Champagne, nonne ved Fontevraud-klosteret.


== Referanser ==
Tarator

Tarator (bulgarsk: таратор, makedonsk: таратор, таратур eller тартор og albansk: taratorë, Tyrkisk: Tarator) er en kald salatsuppe. Suppen er vanlig sommermat i mange balkanske kjøkken, blant annet i Bulgaria og Tyrkia.
Suppen er typisk lagd av yogurt, agurk, hvitløk, dill, matolje, og vann.
Kjøltjern (Aurskog-Høland, Søndre Mangen)

Kjøltjern (eller Kjøltjenn) er et vann på Søndre Mangen nordøst for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
HTC Magic

HTC Magic (kjent som T-Mobile myTouch 3G i USA) er en smartphone produsert av HTC. Den var den andre mobiltelefonen fra HTC som bruker Googles operativsystem Android, den første var HTC Dream. 
Den ble lansert av Vodafone 17. februar 2009, ved Mobile World Congress i Barcelona, og kom i salg i Spania 27. april. I Norge kom den i salg i juni.  


== Spesifikasjoner ==
Skjerm: 3,2 tommer touchskjerm, TFT-LCD med 320x480 HVGA oppløsning
Kamera: 3,2 megapiksler med autofokus
Operativsystem: Android 1.5 (Cupcake)
Prosessor: Qualcomm MSM7201a, 528 MHz
Minne: ROM: 512 MB, RAM: 192/288 MB
Minnekort: microSD
Nettverk: HSDPA/WCDMA: 900/2100 MHz, Quad-band GSM/GPRS/EDGE
Bluetooth: v. 2.0 med Enhanced Data Rate
Trådløst: IEEE 802.11 b/g
Batter: 1340 mAh Li-ion
Størrelse: 113 x 55 x 13,65 mm
Vekt: 118,5 gram


== Se også ==
HTC Dream
HTC Hero


== Eksterne lenker ==
(en) HTC Magic – kategori av bilder, video eller lyd på Commons
Kjøltjern (Aurskog-Høland, Nordre Mangen)

Kjøltjern (eller Kjøltjenn) er to vann på Mangenskogen nordøst for tettstedet Lierfoss i Aurskog-Høland kommune i Viken. Mangenfjellet Turlag har satt opp turhytte ved Store Kjøltjern.


== Kilder ==
Kommunens kartgrunnlag
Førsund

Førsund er en gård i Bjordal som ligger i Høyanger kommune i Sogn og Fjordane. Stedsnavnet er sammensatt av to ord: Før (som kommer av ordet fe) og sund. 213 personer har Førsund som etternavn i Norge.
Settetjern

Settetjern (eller Settetjenn) er et vann på Mangenskogen nordøst for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
Engevik

Engevik er en gård i Solund kommune i Vestland. Per 2020 hadde 359 personer Engevik som etternavn i Norge.


== Referanser ==
Utgravlitjern

Utgravlitjern (eller Utgravlitjenn) er et vann ved Sootveien på Mangenskogen nordøst for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
HTC S710

HTC S710 (også kjent som HTC Vox) er en mobiltelefon (smartphone) produsert av HTC. Den ble lansert i 2007. Dette var HTCs første mobiltelefon med operativsystemet Windows Mobile 6. 


== Spesifikasjoner ==
Operativsystem: Windows Mobile 6 Standard
Programvare: Office Mobile, Adobe Reader, Outlook, Windows Live Messenger
Prosessor: TI OMAP 850, 200 MHz
Tastatur: Standard + QWERTY (utskyvbart)
Skjerm: 2,4 tommer QVGA TFT LCD (portrett- og landskap-modus) (240 x 320)
Minne: 64 MB
Kamera: 2,0 megapiksler
Minnekort: MicroSD
Nettverk: Quadband (850/900/1800/1900 MHz)
Bluetooth: v. 2.0
Trådløst: IEEE 802.11b/g
Størrelse: 101,5 x 50 x 18,6 mm
Vekt: 140 g (med batteri)
Batteri: 1050 mAh Li-ion


== Eksterne lenker ==
HTC S710
Norsk Stanseindustri

Norsk Stanseindustri AS – NSI er en av Norges store produsenter innen tynnplatebearbeiding og plateprodukter. NSI ble etablert i 1990 men har røtter tilbake til 1937 (opprinnelig etablert som Eckmann Stanse og Metallvarefabrikk med tilhold i Oslo). 
Eier og styreleder er Morten Eckmann og Daglig leder er Erling Edvardsen. 
NSI holdt til i leide lokaler på Skårer i Lørenskog fram til januar 2007 – da det ble kjøpt og opprustet egne lokaler i Industriveien 28 på Skedsmokorset (mellom Oslo og Oslo Lufthavn Gardermoen).
Virksomheten hos Norsk Stanseindustri AS – NSI spenner over flere områder:

Underleverandørtjenester og oppdragsproduksjon/ordreproduksjon innen laserskjæring, stansing, knekking, sveising, montasje etc.  – med store og små oppdrag innen mange bransjer og områder.Bilinnredninger for håndverker- og servicebiler av alle slag – der NSI Innredninger har vært norsk markedsleder gjennom flere år (se bl.a. artikkel/omtale i Yrkesbil og i Rørfag nedenfor).Display og skreddersydde butikkinnredninger – der NSI Shoptec har blitt en betydelig aktør i markedet med produkter innen Pick&Mix, løsvektstativer, salgsstativer og skreddersydde eksponeringsløsninger for ulike produkter, mm.NSI VVS produserer og leverer diverse skap og andre produkter innen rør-i-rør, gulvvarme, lekkasjesikring, cisternesikring mm. - standardløsninger og prosjekttilpassede løsninger.NSI Postkassesystemer for borettslag etc.
Diverse produkter for uteområder, borettslag etc.: utegriller, bålpanner, spesialbenker etc.NSI har en egen utviklings- og konstruksjonsavdeling med ingeniører og utviklere som innehar bred og allsidig erfaring og kompetanse innen de fleste områder – og egen designavdeling med produkt- og industridesignere. Bedriften bruker de mest moderne tegne- og konstruksjonsverktøy som f.eks. SolidWorks  – og produserer også egne prototyper.Norsk Stanseindustri AS – NSI har blitt kåret som Gaselle-bedrift av Dagens Næringsliv og Dun & Bradstreet Norge for 2007 og 2008.


== Eksterne lenker ==
Offisielt nettsted 
Artikkel VVS-Forum
Artikkel Kulde
Omtale Pantronic
Artikkel Yrkesbil
Artikkel Maskinregisteret
Jóhanna Sigurðardóttirs første regjering

Jóhanna Sigurðardóttirs første regjering var Jóhanna Sigurðardóttir sin første regjering som statsminister på Island. Den satt fra februar til mai 2009.
Geir H. Haarde, som var statsminister før Jóhanna Sigurðardóttir, leverte regjeringens avskjedssøknad til Islands president Ólafur Ragnar Grímsson, 26. januar 2009 etter protestene og opptøyene som fulgte den økonomiske krisen som har rammet Island i forbindelse med finanskrisen. Presidenten ba den avtroppende regjeringen om å bli sittende inntil ny regjering var på plass. Den nye regjeringen ble formelt utnevnt 1. februar, med Jóhanna Sigurðardóttir som statsminister, og var en koalisjon mellom det sosialistiske Vinstrihreyfingin – grænt framboð og Samfylkingin. To ministre ledet to departementer, mens to ministre var partiuavhengige.
Regjeringen satt fram til Alltingsvalget 2009, der Jóhanna Sigurðardóttir ble gjenvalgt som statsminister, og de fleste fra Jóhanna Sigurðardóttirs første regjering ble også gjenvalgt.


== Referanser ==
Udvåre

Udvåre er den ytterste øyen i øygruppen Våre utenfor Spangereid i Lindesnes kommune. Ytterst på Vårøy står Vårøy fyrlykt.
EZ Systems

eZ Systems er et programvarefirma innen CMS. Konseptet bygger på åpen kildekode, og firmaet har vunnet en rekke priser for sitt programvaresystem for nettpublisering. Firmaet har hovedkvarter i de tidligere fabrikklokalene til Porsgrunds Porselænsfabrik i Porsgrunn, og kontorer i Köln,  Katowice, Lisboa, Lyon, New York, Oslo, Paris og Tokyo. eZ har brukere i over 160 land og har over 200 partnere.  
eZ ble grunnlagt i 1999 av Aleksander og Bård Farstad som hadde en enkel idé i hodet: "Folk som arbeider sammen og deler informasjon, kunnskap og ideer, kan få til det umulige." Med dette i tankene, og ideen om å forenkle hvordan folk samhandler med innhold, har eZ vokst til å bli det det er i dag. eZ tilbyr løsninger for innholdsstyring (Content Management, CMS) og kundeopplevelse (Customer Experience, CXM) som setter deg i stand til å skape spennende digitale opplevelser som fungerer. Plattformen tilbyr mange verktøy som hjelper bedrifter lage vellykkede løsninger. Typiske bruksområder er alt fra nettpublisering, mobilt- og multikanalinnhold, digital markedsføring og e-handel.   
eZ Systems arbeider med nasjonale organisasjoner i offentlig sektor og gjør det mulig å styre innhold for mange store nettsteder og portaler. Offentlige nettsteder av alle størrelser bruker eZ Publish til kommunikasjon, men også til å yte digitale tjenester. Ideelle organisasjoner driver sine veldedighetssentre med eZ Publish. Plattform hjelper universiteter og skolesystemer å bygge opp sine nettbaserte studentportaler i tillegg til alle deres andre nettjenester. 


== Eksterne lenker ==
eZ Systems
Stine Kufaas

Stine Kufaas (født 7. april 1986) er en norsk tidligere friidrettsutøver som spesialiserte seg på høydehopp.  


== Bakgrunn ==
Kufaas er oppvokst Buvika i Skaun kommune i Trøndelag og har tidligere vært med i Trondheim Friidrett. Hun studerer på politihøgskolen i Oslo. 


== Karriere ==
Hun representerte IL i BUL etter at hun flyttet til Oslo for å gå på politiskolen, og hun ble trent av tidligere verdensmester Hanne Haugland. I forbindelse med EM for landslag på Fana stadion i Bergen den 21. juni 2009 vant hun med 1,91 meter i høyde. Resultatet var ny personlig rekord med fire centimeter og over kvalifiseringskravet til VM i Berlin i august 2009. Kufaas var på dette tidspunkt den tredje beste høydehopperen i Norge gjennom tidene bak sin trener Hanne Haugland og Anne Gerd Eieland. Sesongen 2010 hoppet hun 1.93 under et stevne i Lillehammer (ny personlig rekord) og kvalifiserte seg til EM i Barcelona.
Kufaas satte i 2009 norsk rekord for høyde uten tilløp med 1,53 m. Hun la opp etter sesongen 2012.


== Medaljer i norske mesterskap ==


== Referanser ==


== Eksterne lenker ==
(en) Stine Kufaas – World Athletics 
(en) Stine Kufaas – Diamond League 
(en) Stine Kufaas – Track and Field Statistics
Rostad

Rostad er en gård i Inderøy kommune i Trøndelag. Rostad nevnes første gang i manntallet for ekstraskatten i 1520. Gården var i Rostad-familiens eie fra slutten av 1600-tallet. Da odelsgutten på gården heller kjøpte seg en gård i Verdal på 1800-tallet, fikk Massi Rostad odelsretten. Hun og hennes mann, Jørgen Richter, overtok gården, og fikk sønnen Ole Richter. Jørgen Richter døde i 1880, og Ole Richter i 1884. Gården ble videre kjøpt av det som senere ble hetende Norsk misjon blant hjemløse. I dag eies gården av Stiftelsen Rostad, en del av Kirkens Sosialtjeneste, som driver Rostad Ungdomsheim. Ungdomsheimen er en barnevernsintitusjon for barn og unge i alderen 9–18 år med store omsorgsbehov.
I dag er gården totalt på ca. 1 000 mål, men var opprinnelig en god del større.


== Eksterne lenker ==
Rostad Ungdomsheim
Rostad gård Arkivert 9. mars 2014 hos Wayback Machine., Rostads venner
DIPS

DIPS (Distribuert Informasjons- og Pasientdatasystem i Sykehus) er en programvare og et norsk aksjeselskap som er eid av Awilhelmsen, Diakonhjemmet Sykehus og de ansatte. DIPS har nærmere 315 medarbeidere med hovedkontor i Bodø, avdelingskontorer i Oslo, Bergen, Straume, Trondheim og Tromsø, samt virksomhet på Sri Lanka.


== Historikk ==
Utviklingen av programvaren DIPS ble startet av Tor Arne Viksjø ved IT-avdelingen på Nordland Sentralsykehus i 1987. Det ble senere etablert et utviklingssamarbeid med andre interesserte sykehus som også tok i bruk programvaren. DIPS ble etablert som et frittstående aksjeselskap i 1997.
DIPS AS er den største leverandøren av e-helsesystemer for helsevesenet i Norge. Programvaren omfatter blant annet elektronisk pasientjournal, pasientadministrative systemer samt ulike løsninger for samhandling mellom aktørene i helsevesenet. DIPS AS har konsern- og rammeavtaler med Helse Sør-Øst RHF, Helse Vest RHF og Helse Nord RHF samt en rekke private sykehus. Programvaren DIPS brukes i dag ved mer enn 35 norske sykehus. I tillegg benyttes DIPS Multimedia ved Odense Universitetshospital i Danmark og Länssykehuset Ryhov i Sverige.
I 2018 ble ACOS Levekår kjøpt av DIPS-konsernet, og det nye forretningsområdet har fått navnet DIPS Front.


== Utmerkelser ==
DIPS AS har blitt tildelt følgende utmerkelser og priser:

Medlem av Microsofts World-Wide ISV Partner Advisory Counsil (1 av 19 i verden) i perioden 2007–2008.
NHO Nordlands Nyskapningspris 2007
Ble en av de beste vekstbedriftene i Nordland som Gaselle i Dagens Næringsliv i 2004, 2005, 2010 og 2011.
Har vært med på Deloitte Fast 50 rankingliste for Norge og Fast 500 for Europa som raskest voksende teknologibedrift årene 2004, 2005, 2006 og 2010.
Tandbergprisen 2005: Innovasjonspris i Bodø
Adm. dir. Tor Arne Viksjø vant kåringen av Entrepreneur of the Year, Region Nord i 2010
Norges mest respekterte bedrift, «Growing Star» under Virke-konferansen 2014


== Referanser ==


== Eksterne lenker ==
Selskapets nettsted
Entrepreneur of the Year, Region Nord
Tandbergprisen
Norgesmøllene

Norgesmøllene AS er et norskeid selskap hvis første røtter i 1866 stammer fra en forpaktningskontrakt for en mølle på Ila mellom handelsagent Johannes Christian Piene og Trondhjem kommune, samtidig som  Hæggernæs Dampmølle i Bergen ble etablert av Aug. C. Mohr & Søn.Selskapet er i dag en av landets ledende næringsmiddelbedrifter innenfor korn og melbaserte produkter. Under merkevaren «Møllerens» selges produkter i dagligvare, til bakerier, storhusholdning og på industrimarkedet. 
Aksjeselskapet Norgesmøllene ble opprettet i 1995 gjennom en sammenslåing av tre møller. I 2003 kjøpte Felleskjøpet Øst Vest (nå Felleskjøpet Agri) Norgesmøllene, og solgte i 2005 deler av aksjeposten til Stiftelsen Fritt Ord. Norgesmøllene AS er en del av Cernova konsernet og har ca. 125 ansatte som er fordelt på hovedkontoret i C.Sundts gate 17 i Bergen, og produksjonsanleggene i Skien, Buvika og på Vaksdal. Norgesmøllene AS har også eierandeler i Skånemøllan AB i Sverige og Valsemøllen AS i Danmark.   


== Referanser ==


== Eksterne lenker ==
Selskapets nettside
1960 NBA-draftet

1960 NBA-draftet var NBAs årlige draftbegivenhet i 1960. Draftet var delt inn i tre runder der totalt 24 spillere ble valgt.


== Valgene ==
De fremtidige medlemmene av Naismith Memorial Basketball Hall of Fame ble valgt i første runde, disse var Oscar Robertson, Jerry West og Lenny Wilkens. Los Angeles Lakers draftet spillere under navnet «Minneapolis Lakers», men skiftet navn like etter.


=== Første runde ===


=== Andre runde ===


=== Tredje runde ===


== Eksterne lenker ==
1960 NBA-draftet hos basketballreference.com
Kengururotter

Kengururotter er noen amerikanske gnagere som har lange bakben og beveger seg ved å hoppe.
19 arter er registrert. Størrelsen varierer fra 10 til 20 centimeter, med en hale som er like lang eller noe lengre. De veier mellom 35 og 180 gram.


== Arter ==
Dipodomys agilis
Dipodomys californicus
Dipodomys compactus
Dipodomys deserti
Dipodomys elator
Dipodomys gravipes
Dipodomys heermanni
Dipodomys ingens
Dipodomys merriami
Dipodomys microps
Dipodomys nelsoni
Dipodomys nitratoides
Dipodomys ordii
Dipodomys panamintinus
Dipodomys phillipsii
Dipodomys simulans
Dipodomys spectabilis
Dipodomys stephensi
Dipodomys venustus


== Eksterne lenker ==
(en) Kengururotter i Encyclopedia of Life 
(en) Kengururotter i Global Biodiversity Information Facility 
(en) Kengururotter hos Fossilworks 
(en) Kengururotter hos ITIS 
(en) Kengururotter hos NCBI 
(en) Kategori:Heteromyidae – bilder, video eller lyd på Wikimedia Commons 
(en) Heteromyidae – galleri av bilder, video eller lyd på Wikimedia Commons 
Heteromyidae – detaljert informasjon på Wikispecies
Abraham Larsen

Abraham Emil Larsen (1880–1960) var en norsk forretningsmann og konsul. Han var en av pionerene i den sørafrikanske hvalfangsten som ble etablert under industrialiseringen av hvalfangsten på begynnelsen av 1900-tallet. 
Larsen var født i Spind i Vest-Agder, og var sønn av Abraham Larsen Bjørnevaag (1846–1931) og Johanne Emelie (1849–1927, født Berntsen). Han emigrerte til Sør-Afrika som sekstenåring, der han etablerte han seg som byggmester og entreprenør. 
Sammen med fetteren Jacob J. Egeland grunnla han i 1909 selskapet Union Whaling and Fishing Company Ltd. Selskapet startet fangsten i 1910 fra en landstasjon ved Bluff, nær Durban. Union Whaling var i virksomhet helt fram til 1975. Fra 1936 til 1957 deltok selskapet i den pelagiske fangsten i Sørishavet, blant annet med de flytende hvalkokeriene «Uniwaleco» og «Abraham Larsen».
I 1930 ble Larsen konsul for Finland, og i 1946 norsk konsul i Durban. Han var sentral i det norske miljøet i Sør-Afrika, og var i mange år formann i den norske kirke i Durban. Han stod også for byggingen av en ny misjonskirke i Umbonambi, der svigerfaren Sven Eriksen i mange år var misjonspreset. Larsen fikk også bygget nytt bedehus på hjemplassen Spind.Abraham Larsen ble en svært velstående mann og investerte sin formue i blant annet i sukker- og trelastindustrien. Han ble i 1930 utnevnt til ridder av St. Olavs Orden og i 1950 forfremmet til kommandør.


== Referanser ==


== Eksterne lenker ==
Dag Ingemar Børresen: Norsk Hvalfangst i Afrika
lardex.net: «Den siste hvalfangeren» Arkivert 19. november 2008 hos Wayback Machine.